**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्‍न संख्‍या 3854**

**02 अप्रैल, 2018 को उत्‍तर के लिए**

 **रक्षा भर्ती परीक्षा प्रश्न पत्र को समझने में कठिनाई**

**3854. श्री रिपुन बोरा :**

 **श्री रीताब्रता बनर्जी :**

 क्‍या रक्षा मंत्री यह बताने की कृपा करेंगे कि :

(क) क्या यह सच है कि हिन्दी अथवा अंग्रेजी प्रश्न पत्रों के समझने में कठिनाई के कारण रक्षा भर्ती परीक्षा में शारीरिक योग्यता परीक्षा में उत्तीर्ण होने के बाद भी भारत के विभिन्न भागों से बड़ी संख्या में अभ्यर्थियों को अयोग्य घोषित कर दिया गया है ;

(ख) यदि हां, तो तत्संबंधी राज्य-वार ब्यौरा क्या है ;

(ग) क्या सरकार की इस संबंध में कोई उपचारात्मक कदम उठाने की योजना है ; और

(घ) यदि हां तो तत्संबंधी ब्यौरा क्या है, तथा यदि नहीं, तो इसके क्या कारण हैं ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क) से (ग): सशस्त्र सेनाओं में भर्ती शारीरिक परीक्षा, चिकित्सा तथा लिखित परीक्षा के आधार पर आयोजित की जाती है ।

(घ): सशस्त्र सेनाओं को ऐसी कोई शिकायत प्राप्त नहीं हुई है ।

\*\*\*\*\*\*